## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 91. schôdza

 Číslo: CRD-94/2019

572

**U z n e s e n i e**

**Ústavnoprávneho výboru Národnej rady Slovenskej republiky**

**z 19. marca 2019**

k vládnemu návrhu zákona o informačných technológiách vo verejnej správe a o zmene a  doplnení niektorých zákonov (tlač 1255)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona o informačných technológiách vo verejnej správe a  o  zmene a doplnení niektorých zákonov (tlač 1255);

 **B. o d p o r ú č a**

Národnej rade Slovenskej republiky

 vládny návrh zákona o informačných technológiách vo verejnej správe a o zmene a doplnení niektorých zákonov (tlač 1255) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky verejnú správu a regionálny rozvoj.

 Róbert Madej

 predseda výboru

overovatelia výboru:

Ondrej Dostál

Irén Sárkӧzy

## P r í l o h a

**k uzneseniu Ústavnoprávneho**

**výboru Národnej rady SR č. 572**

**z 19. marca 2019**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona o informačných technológiách vo verejnej správe a o zmene a doplnení niektorých zákonov (tlač 1255)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**K čl. I**

1. V čl. I  § 3 písm. s) sa slová „najmä internete“ nahrádzajú slovami „najmä na internete“.

Ide o gramatickú úpravu.

1. V čl. I  § 14 ods. 3 sa za slová „ v súčinnosti“ vkladajú slová „s nimi“.

Ide o legislatívno-technickú úpravu, ktorou precizuje navrhované ustanovenie.

1. V čl. I  § 17 ods. 2 písm. c) sa za slová „a rozsahu“ nahrádzajú slovami „a v rozsahu“.

Ide o gramatickú úpravu.

1. V čl. I  § 21 ods. 2 písm. b) sa slovo „zabezpečiť“ nahrádza slovom „zabezpečí“ a slovo „zaviazať“ sa nahrádza slovom „zaviaže“.

Ide o legislatívno-technickú úpravu.

1. V čl. I  § 23 ods. 3 písm. f) sa za slovo „nahlasovanie“ vkladajú slová „kybernetických bezpečnostných incidentov“.

Ide o legislatívno-technickú úpravu, ktorou precizuje navrhované ustanovenie.

1. V čl. I  § 25 ods. 2 sa slová „sa vydáva“ nahrádzajú slovami „je vydaný“.

Ide o legislatívno-technickú úpravu, ktorou precizuje navrhované ustanovenie.

1. V čl. I  § 28 ods. 2 prvej vete sa slová „je to odôvodnené“ nahrádzajú slovami „je to dôvodné“.

Ide o legislatívno-technickú úpravu, ktorou sa upravuje formulácia navrhovaného ustanovenia, za účelom zvýšenia zrozumiteľnosti textu a doplnenia zaužívanej právnej terminológie.

1. V čl. I  § 29 ods. 1 písm. d) sa za slovo „125“ vkladá slovo „eur“.

Ide o legislatívno-technickú úpravu.

1. V čl. I  § 35 prvom bode sa za slovami „273/2015 Z. z.“ spojka „a“ nahrádza čiarkou, za slovami „238/2017 Z. z. sa vypúšťa čiarka a na konci sa pripájajú tieto slová: „a čl. II zákona č. 313/2018 Z. z.,“.

Ide o legislatívno-technickú úpravu, ktorou sa do zrušovacieho ustanovenia dopĺňa chýbajúca novela zákona.

**K čl. II**

1. V čl. II 1. bod § 6b sa slová „použijú ustanovenia osobitného predpisu“ nahrádzajú slovami „vzťahuje osobitný predpis“.

Ide o legislatívno-technickú úpravu, v súlade s čl. 7 Legislatívno-technických pokynov.

1. V čl. II 1. bod  § 6e ods. 1 písm. b) za slovo „500“ vkladá slovo „eur“, v písmene c) sa za slovo „125“ vkladá slovo „eur“.

Ide o legislatívno-technickú úpravu, ktorou precizuje navrhované ustanovenie.

1. V čl. II 1. bod § 6e ods. 6 sa slová „správny poriadok“ nahrádzajú slovami „všeobecný predpis o správnom konaní5h)“.

Poznámka pod čiarou k odkazu 5h znie:

„5h) Zákon č. 71/1967 Zb. o správnom konaní (správny poriadok) v znení neskorších predpisov.“.

Ide o legislatívno-technickú úpravu, ktorou sa upravuje znenie odkazu na všeobecný predpis. Vzhľadom na to, že v súčasnom znení zákona sa odkaz na uvedený všeobecný predpis už nachádza, avšak až v následných ustanoveniach, navrhuje sa vloženie novej poznámky pod čiarou, tak aby bolo zachované ich správne poradie.

1. V čl. II sa za 1. bod vkladá nový 2. bod, ktorý znie:

„2.V§ 9 sa nad slovom „konaní“ doterajší odkaz „7a)“ nahrádza odkazom „5h)“ a na konci sa bodka nahrádza čiarkou a pripájajú sa tieto slová: „ak tento zákon neustanovuje inak.“.

Poznámka pod čiarou k odkazu 7a sa vypúšťa.“

Ostatné body sa primerane prečíslujú.

Ide o legislatívno-technickú úpravu. Vzhľadom na navrhované doplnenie vnútorného odkazu na všeobecný predpis o správnom konaní (do čl. II 1. bod § 6e ods. 6) sa primerane tomu mení súčasné označenie odkazu na poznámku pod čiarou 7a (§ 9 súčasného znenia zákona), nakoľko predmetný odkaz odkazuje na rovnakú právnu úpravu. Zároveň sa precizuje ustanovenie § 9, vzhľadom na vloženie novej úpravy v čl. II 1. bod § 6e ods. 6 predkladaného návrhu zákona, ktorou sa navrhuje použitie Správneho poriadku.

**K čl. IV**

1. V čl. IV 2. bod sa v úvodnej vete slová „§ 113ag“ nahrádzajú slovami „§ 113ah“ a v úvodnej vete a texte ustanovenia sa slová „§ 113ah“ nahrádzajú slovami „§ 113ai“.

Ide o legislatívno-technickú úpravu, ktorou sa mení označenie prechodného ustanovenia, nakoľko zákon č. 131/2002 Z. z. už § 113ah obsahuje (doplnený zákonom č. 270/2018 Z. z.).